Entrevista a Nerea Zorokiain, autora del llibre Fermentación | ets el que menges\n“Amb els fermentats aconsegueixo sabors, textures i colors inèdits en la cuina vegana”\n17 de gener 2019 | Actualitzat el 22 de març 2020 per Gina Estapé\nEls aliments fermentats existeixen des de fa milers d’anys gràcies a l’acció dels bacteris que conviuen al planeta. Al principi era un procés totalment espontani, però amb el temps els éssers humans hem après a controlar-lo i hem fet servir la fermentació per crear productes saludables, nutritius, segurs i duradors. Ha resultat ser un gran mètode de conservació.\nA més, en els últims anys, també s’ha destacat la importància dels aliments fermentats per mantenir un ecosistema bacterià saludable i, per tant, per tenir una salut òptima.\nEn el món dels fermentats, hi ha moltíssimes varietats de productes segons les diferents cultures. Dins de l’alimentació mediterrània podem trobar les olives, el iogurt, les verdures adobades, entre d’altres. En canvi, en països asiàtics com el Japó, la Xina o Corea hi ha productes més exòtics com l’umeboshi, el miso, l’all negre o el tempeh; productes que, amb la globalització, ja podem trobar a casa nostra.\nHabitualment, aquests productes solem trobar-los i comprar-los en supermercats ecològics i botigues especialitzades, però també podem preparar-los a casa gràcies a llibres com Fermentación, de Nerea Zorokiain, que ens expliquen els ingredients i els estris necessaris per poder-los elaborar pas a pas i de forma senzilla. El llibre ja va per la segona edició i el pots comprar al seu web.\nPortada de la segona edició del llibre “Fermentación”\nNerea, fermentar sembla una tasca força complexa. Quina és la clau per elaborar aliments fermentats i no fallar en l’intent?\nFermentar és un procés senzill, només necessites verdures, sal i un pot. Després, segons el resultat que vulguis aconseguir, tens centenars de variacions.\nDins de la fermentació, a més, hem d’entendre que hi ha molts processos i cadascun té unes característiques específiques.\nEns podem imaginar que és semblant a tenir plantes diferents i que cadascuna té unes característiques específiques. Així, per aconseguir bons resultats, és important saber quin tipus de bacteris, llevat o fong volem fer proliferar per aconseguir el resultat que busquem.\nLes fermentacions que més coneixem en la nostra cultura són les salmorres i les fermentacions en el seu propi suc amb sal, com el xucrut. Aquest tipus de fermentacions tenen un procés força senzill.\nS’anomenen fermentacions làctiques, ja que els bacteris que fem proliferar són de la família dels bacteris làctics. S’elaboren en un mitjà que no té oxigen i amb ajuda dels hidrats de carboni presents de forma natural en els aliments i la sal.\nPer a aquest tipus de fermentats necessitem:\nVerdures o hortalisses ecològiques: és important que no tinguin químics, ja que, en el procés de fermentació, fem proliferar bacteris que ja existeixen. Si no hi són presents de forma natural, perquè les verdures i hortalisses han estat tractades, no fermentaran correctament. A més, hem de conservar la pell, ja que és on hi ha més quantitat de bacteris.\nSal: igual que les verdures i hortalisses, és important que sigui tan natural com sigui possible perquè el procés de fermentació doni un bon resultat.\nAigua: en el cas de les salmorres, farem servir aigua sense tractar o filtrada. El clor és un gran enemic dels bacteris i pot aturar la fermentació. En el cas de les fermentacions en el seu suc, no necessitarem aquest ingredients, ja que la salmorra es crea a partir del suc propi de les verdures i hortalisses\nUn recipient: pot ser de vidre, ceràmica o de fusta. És important que sigui d’ús alimentari, perquè no deixi residus en el procés de fermentació.\nPesos de porcellana o vidre per mantenir la verdura submergida: aquest és un dels passos que moltes persones se Com he dit abans, aquest tipus de fermentació es produeix en un medi sense oxigen. Un dels passos més importants és que, al llarg del procés de fermentació, les verdures quedin completament submergides. Tot el que quedi en contacte amb l’oxigen pot ser contaminat per altres bacteris i pot arribar a fer malbé els fermentats.\nCom veus, és un procés senzill i no fan falta gaires materials o ingredients que no tinguem a casa.\nImatge del llibre “Fermentación”\nT’han canviat la vida dels fermentats?\nEls fermentats van arribar a la meva vida per casualitat i s’hi van quedar. Al principi va ser una mica casual: vaig assistir a un curs i vaig començar a practicar-ho a casa.\nA poc a poc, em vaig anar interessant pel tema i i vaig buscar informació en altres llocs per ampliar coneixements i, finalment, vaig crear tot un món al voltant dels fermentats.\nCasa meva, a poc a poc, es va omplir de pots amb experiments i fórmules noves amb les quals, a través del procés de fermentació, podia aconseguir sabors, textures i colors que, d’una altra manera, és molt complicat obtenir en la cuina vegana.\nUn dia, una persona em va dir: “Per què no escrius un llibre i així tots podem practicar a través dels teus coneixements?”. I així va ser, em vaig posar a treballar i, al llarg de dos anys, vaig estar preparant el meu llibre de fermentació.\nGairebé va ser més gran l’aventura d’escriure el llibre que la de fermentar. En aquest llibre, hi han participat moltes persones que m’han donat suport d’una manera o altra, i ha estat un gran procés d’aprenentatge personal.\nQuins beneficis has notat en el dia a dia?\nCom tots sabem, els aliments fermentats ajuden mantenir el sistema digestiu saludable i això repercuteix en una bona salut general.\nJo mai havia tingut problemes digestius fins que em van fer una cesària i vaig començar a tenir alguna molèstia. Els aliments fermentats em van ajudar a mantenir una regularitat en el trànsit i fins i tot a corregir les molèsties que havia tingut.\nA més, tot i que és una cosa que no es pot atribuir als fermentats, perquè hi ha molts factors en joc, tinc molt bona salut en general.\nPodem fermentar qualsevol tipus d’aliment?\nEs poden fermentar la majoria d’aliments, però cada un té unes característiques específiques. Per exemple, per a les verdures, segons la quantitat d’aigua que continguin de forma natural, necessitarem més o menys quantitat de sal.\nSi volem fermentar un altre tipus d’aliments que no siguin verdures i hortalisses, com ara cereals i llegums, cada procés té unes característiques específiques.\nEn línies generals, tots els aliments es poden fermentar si respectem els processos i característiques.\nHem de tenir en compte que la fermentació s’ha fet servir al llarg de la història per conservar aliments i que abans era l’única manera de poder consumir aliments fora de temporada.\nAixí que, quan investiguem en les diferents cultures, podem veure que hi ha tècniques diverses per poder fermentar tot tipus d’aliments.\nAixò sí, hi ha alguns processos que són més senzills que d’altres, per poder practicar-los a casa.\nSi ens volem iniciar en aquest meravellós món dels fermentats, per quin ens recomanaries començar?\nLa meva recomanació general és començar per les verdures i hortalisses en sal o les begudes probiòtiques. Són processos molt senzills i no necessitem ingredients o materials que no tinguem ja a casa.\nSimplement aprenent la tècnica, la podem fer servir per a molts ingredients que vulguem fermentar.\nA més, aquest tipus de fermentacions làctiques o les begudes probiòtiques tenen grans beneficis per al sistema digestiu i, en conseqüència, per a la salut.\nLa fermentació és una gran aventura que pot arribar a canviar-nos la vida i ens ajudarà a sentir-nos més vitals i plens d’energia. La fermentació és transformació.\nLa fermentació s’ha fet servir al llarg de la història per conservar aliments i que abans era l’única manera de poder consumir aliments fora de temporada.


«M'he enamorat de la Terra Alta, i des del principi, he volgut organitzar el concurs allà» | Cupatges\nConversem amb Frédéric Galtier, responsable a Espanya del Concurs de Grenaches du Monde\nLa DO Terra Alta triomfa al concurs Grenaches du Monde i es prepara per ser l'amfitriona del 2018\nSergi Cortés | 21/02/2017 a les 17:41h\nEspecial: Concurs Garnatxes del Món\nArxivat a: Denominacions d'Origen, Frédéric Galtier, DO Terra Alta, Grenaches du Monde\nFa pocs dies es van entregar a Sardenya els premis del concurs internacional Grenaches du Monde. El concurs, promogut pel Conseil Interprofessionnel des Vins du Roussillon, premia els millors vins elaborats amb la varietat garnatxa i amb denominacions d’origen de tot el món.\nEls vins de la DO Terra Alta s’han fet amb 17 medalles en totes les categories (11 ors, 3 plates i 3 bronzes), resultant la Denominació d’Origen Catalana més reconeguda al concurs. La segueix d'aprop la DO Empordà, amb 13 premis, la DO Cava amb 3, la DO Montsant amb 2 i la DO Costers de Segre i la DOQ Priorat que empaten amb una medalla.\nConversem amb Frédéric Galtier, responsable del concurs Grenaches du Monde a Espanya.\nCom valores la darrera edició del concurs, a Sardenya?\nHa estat un gran èxit. Estic molt content de veure com va aquest concurs després d'una primera edició impressionant fora de Perpinyà, a Saragossa l'any passat, i l'edició d'enguany a Sardenya. No dubto que la propera a la Terra Alta serà un gran esdeveniment tant pel que fa a la diversitat dels vins que s'hi presentaran, com pel poder de comunicació que dóna aquest concurs a les garnatxes, arreu del món.\nQuin paper juguen els vins catalans al concurs?\nÉs clau. Des del principi teníem clar que aquest concurs podria funcionar si la resposta al sud dels Pirineus era positiva. I aquí, no ens podem queixar, la resposta tant de Catalunya com d'Aragó va assentar el projecte i permetre que les pretensions "mundials" del concurs siguin reals i realistes. Ara bé, enguany la participació italiana, en particular sarda, ha sigut impressionant; entre Rosselló, Sardenya, Catalunya i Aragó, hi ha una llarga història compartida, a més de la varietat garnatxa! Crec que la visita de la Consellera d'Agricultura, la Sra. Meritxell Serret, i del director de l'Incavi, el Sr. Salvador Puig, expressen una clara aposta territorial per aquest concurs. Al final, és un pretext per a reunir territoris que tenen molts punts en comú. A l'agenda del sector, ara tenim una cita cada any que tracta exclusivament les preocupacions d'aquestes terres de garnatxa.\nLa DO Terra Alta és la que més vins aporta, la més premiada, i l'amfitriona del 2018... Quin paper juga com a territori i quin paper hi juguen els seus vins?\nLa DO Terra Alta, i tota la regió, són fascinants. Són encara desconegudes de cap a fora, però tenen un fort caràcter que cal donar a conèixer. El concurs serà aquesta gran oportunitat. He d'admetre que m'he enamorat de la Terra Alta, i des del principi, he volgut organitzar el concurs allà. Per aquesta raó, vam fer pública la nostra decisió a Vinisud, a Montpeller, l'any passat en lloc d'oficialitzar-ho ara a Sardenya com hauria sigut habitual.\nL'originalitat del territori, dels vins, de la garnatxa blanca "terraltina", són molts elements claus a l'hora de triar un destí per a un esdeveniment nòmada com el nostre. Hi ha un gran entusiasme, notem que les altres DO i les institucions donen tot el suport que podíem esperar. Fa goig la veritat. És un concurs que genera molt dinamisme i il·lusió, ja tenim noves candidatures arreu del món, França, Espanya, i també a Catalunya! Continuarà...\nLlistat de les 19 medalles d'or catalanes:\n• Edetària Selecció Negre 2014\n• Equinox Dolç Garnatxa Blanca, Celler de Batea (dolç)\n• Gamberrillo 2014, Pagos de Híbera (vi de licor)\n• Gamberro Blanc, Pagos de Híbera 2012\n• L’avi Arrufí Blanc 2014, Vins Piñol\n• La Terrenal 2014, Edetària (blanc)\n• LaFou de Batea, 2013 (negre)\n• Selecció 2014, d’Altavins Viticultors (blanc)\n• Somdinou Mistela Blanca, solera, Celler Cooperatiu de Gandesa\n• Somdinou Vi Ranci, solera, Celler Cooperatiu de Gandesa\n• Tempus 2014, Altavins Viticultors (negre)\n• Garnatxa d’Empordà 2014, Celler Marià Pagès (vi dolç)\n• Sinols Garnatxa Solera, Empordàlia (vi dolç)\n• Solera Espolla, Garnatxa d’Empordà del Celler Cooperatiu d’Espolla (dolç)\n• Soliserena Espolla, Garnatxa d’Empordà del Celler Cooperatiu d’Espolla (dolç)\n• Torre de Capmany Solera, Pere Guardiola (dolç)\n• Ulls Negres 2015, Oliveda (negre)\n• Rubor Aurorae, Antonio Mascaró (rosat)\n• Blanc de Noirs Brut Reserva 2013, Codorníu\nPel que fa a la resta del món, l'Estat se sitúa amb 108 medalles en total, França 51, Itàlia 51, i Macedònia, Sud-Àfrica i Austràlia amb 1 cada país.\nLlistat complert de guardonats al Grenaches du Monde


Registrar dominis .aeg - Entorno Digital\nRegistre de dominis .aeg\nDominis | Dominis | Extensions de dominis | .aeg\nRequeriments de dominis .aeg\n- Amb la compra del teu domini .aeg pots seleccionar els nostres serveis de DNS per l'activació del teu domini ".aeg".\n- Entorno posa a la teva disposició amb el registre del domini .aeg una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .aeg pots veure la nostra secció de serveis corporatius.\n- Al comprar el domini web amb l'extensió .aeg podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .aeg\nPer registrar dominis genèrics .aeg has de completar el formulari de registre on-line.\nEls dominis .aeg es poden contractat entre 1 i 10 anys.\nPer renovar dominis .aeg aquests han d’estar en període de renovació i es poden renovar entre 1 i 9 anys.\nEls dominis .aeg també admeten renovació anticipada.\nPer a transferir dominis .aeg és necessari:\nAl transferir dominis .aeg aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .aeg si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .aeg té un cost de 50 euros (preus sense IVA) .\nPots modificar els contactes i servidors de DNS dels teus dominis .aeg a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .aeg\nSi gestiones varis dominis .aeg o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .aeg o contractar un servei de hosting posa't en contacte amb nosaltres.


Cors de carxofa farcits amb marisc, gratinats amb salsa Aurora | Recepta de cuina de Quim Lleonart - RECEPTES.CAT\nCors de carxofa farcits amb marisc, gratinats amb salsa Aurora\nDeu cors de carxofa de mida grossa congelats\nUn got de vermut de Reus\n300 grams de gambetes congelades pelades\n300 grams d'escamarlans de mida mitjana congelats\nPrimerament fem la salsa Aurora com explico a la meva recepta, i la reservem damunt la planxa calenta.\nSeguidament, bullim en un cassó amb aigua, sal i un brot de julivert els cors de carxofa a foc baix fins que estiguin cuits, i els deixem refredar.\nTot seguit, en una paella amb un raig d'oli d'oliva, sofregim : les gambes, els musclos i els escamarlans pelats juntament amb les cebes picolades, i un cop tot plegat ja és ben fregit, ho picolem amb l'ajud d'un ganivet i ho tornem a ficar a la paella.\nSeguidament a foc baix, afegim dos cullerots de sofregit de tomàquet i un got de vermut negre de Reus i deixem que s'acabi de coure tot plegat uns dotze minuts més i ho deixarem refredar.\nA part, agafem els cors de carxofa ja freds i amb l'ajud de l'estri de buidar fruites, els buidem una mica més sense arribar al fons del tot.\nA continuació, els omplim amb la farsa que hem fet amb el marisc i els posem a la safata refractària en fila ben posats, els cobrim amb la salsa Aurora, els espolsem amb el formatge ratllat pel damunt, i els enfornem a 180º, fins que veiem que el formatge és daurat, i ja els podrem servir a taula en la mateixa safata amb uns estalvis a sota.\nEnllaça aquesta recepta: Receptes.cat/recepta10060


La companyia txeca TON confia en Intorex - Intorex\nLa companyia txeca TON confia en Intorex\nINTOREX ha instal·lat recentment un nou model de torn de tornejat de fusta CNC model CKX-600 i CNC model LNX-600 vinculat per un robot YASKAWA a l’empresa txeca TON AS, un dels fabricants de cadires txecs més coneguts i respectats per la seva qualitat.\nEl 1861, es va obrir una planta de mobles a Bystřice pod Hostýnem i avui es troba entre les més antigues del món. No va ser casualitat que el seu fundador Michael Thonet, el nom que duia la planta, escollís aquest lloc. Envoltat de boscos de faigs que ofereixen material suficient per al procés de fabricació, Bystřice pod Hostýnem també va estalviar en els costos de transport i mà d’obra gràcies a la seva ubicació. Un sistema d’organització del treball industrial molt inusual, on els treballadors estaven especialitzats en una única tasca, i també l’ús de tecnologies úniques van ser altres factors que van ajudar a les cadires de Bystřice a competir a un preu raonable i a expandir-se arreu del món.\nTON AS fabrica els seus mobles en els mateixos tallers on s’utilitza aquesta tecnologia des de 1861. Tot i això, van evolucionar encara més les característiques d’aquesta tècnica única i les van barrejar amb els pensaments de dissenyadors contemporanis. Les seves taules i cadires es converteixen en una connexió de formes innovadores i de qualitat i un llegat al lloc que ha après a comprendre la fusta durant generacions.\nAquesta línia automàtica s’ha venut a través del nostre distribuïdor txec FREEWOOD s.r.o. (www.freewood.cz)\nPodeu consultar l’article a Drevarsky magazine clicant aquí.


AGRAïMENT DEL PRESIDENT XAVIER MARCH ENVERS EL IV TROFEU INTERNACIONAL CIUTAT DE BARCELONA DE RÍTMICA\nCom a President de la Federació Catalana de Gimnàstica em sento molt orgullós de la gran festa de la Gimnàstica viscuda ahir dia 27 de maig al CEM Olímpics amb la celebració del IV Trofeu Internacional Ciutat de Barcelona de Gimnàstica rítmica.\nVull agrair al públic assistent el seu gran recolzament i suport. Enhorabona a totes les gimnastes pel gran espectacle i especialment a la guanyadora: la nostra gimnasta Natalia Garcia Timofeeva. Gràcies Natalia per deixar la gimnàstica catalana al més alt nivell internacional!\nFase final copa base - individual nivell vii - gr\nPavelló Barris Nord - Av. Prat de la Riba, 113, 25005 Lleida\nFase final copa catalana conjunts tardor nivells del iv al viii - (totes les categories) - gr\nAleví IV (Copa) [Conjunto], Benjamí IV (Copa) [Conjunto], Infantil IV (Copa) [Conjunto], Júnior IV (Copa) [Conjunto], Benjamí V (Copa) [Conjunto], Aleví V (Copa) [Conjunto], Infantil V (Copa) [Conjunto], Júnior V (Copa) [Conjunto], Sènior V (Copa) [Conjunto], Aleví V/VI (Copa) [Conjunto], Benjamí V/VI (Copa) [Conjunto], Infantil V/VI (Copa) [Conjunto], Júnior V/VI (Copa) [Conjunto], Sènior IV (Copa) [Conjunto], Sènior V/VI (Copa) [Conjunto], Pre-benjamí VII (Copa) [Conjunto], Benjamí VII (Copa) [Conjunto], Aleví VII (Copa) [Conjunto], Infantil VII (Copa) [Conjunto], Cadet VII (Copa) [Conjunto], Juvenil VII (Copa) [Conjunto], Benjamí VIII (Copa) [Conjunto], Aleví VIII (Copa) [Conjunto], Infantil VIII (Copa) [Conjunto], Júnior VIII (Copa) [Conjunto], Sènior VIII (Copa) [Conjunto], 1ª Categoria VIII (Copa) [Conjunto]


La Casa de la Música estrena cicle amb grups emergents\nÈxta6 actuarà el 20 de novembre\nCinc concerts d'aquí a desembre per descobrir bandes liderades per artistes locals\nÈxta6 actuarà el 20 de novembre | Cedida\nAmb la denominació KM.0 la Casa de la Música de Terrassa presenta el seu primer cicle de concerts estables amb segell local. Es tracta d’una programació de proximitat i de qualitat amb diversos gèneres musicals. Durant el darrer trimestre de l’any El Vapor de la Casa de la Música de Terrassa acollirà 5 concerts de bandes emergents formades per artistes locals.\nL’objectiu d’aquests concerts és oferir un espai d’exhibició als grups que es troben en procés de creació i que encara no han accedit als circuits estables d’exhibició. També és una oportunitat per descobrir nous artistes del territori. Tots els concerts es faran a El Vapor en divendres i començaran a les 8 de la tarda. El preu de l’entrada oscil·larà entre els 3€ i els 7€ amb servei de bar a l’interior del local.


El passat dimecres dos policies comunitaris van recorrer per primera vegada els carrers del Casc Antic amb l'objectiu d'apropar el cossos de seguretat als veïns, 8 policies quatre al matí i quatre a la tarda, recolsats per dos caporals vigilen per la seguretat del barri i recullen les queixes i demandes dels habitants del Casc Antic.\nArran de l'entrada en funcionament de la policía comunitaria es va suprimir el servei de la rulotte comissaria instalada el 1988 a la Plaça Reial, les opinions dels comerciants i veïns de la zona han estat diverses, per`després de set anys de funcionament interromput la rulotte havia quedat molt malmesa i era necessari un arranjament.\nA mitjans del mes vinent s'implantara a Barcelona, la Policia Comunitaria, l'objectiu es que els agents de la Guardia Urbana que participen en el projecte, estiguin més en contacte amb els veïns, amb aixó es preten evitar l'inseguritat ciutadana sobretot en zones tant conflctives com pot ser Ciutat Vella.\nDes de les 8 del matí es va portar a terme el trasllat definitiu de l'orca Ulisses. El primer pas va ser buidar una gran part de l'aigua que contenia l'Aquarama de Barcelona. Responsables del parc Zoològic va informar que l'avió que traslladaria Ulisses encara no havia pogut sortir de l'Aeroport de Luxemburg a causa de la boira, uns 150 periodistes i una quinzena de càmeres de televisió van estar cobrint l'acte


La Molina acull la Tercera edició de la Kids Race by Grifone | NacióLleida\nper NacióLleida, 5 d'agost de 2011 a les 16:29 |\nPer tercera vegada consecutiva, La Molina celebra la prova infantil de bicicleta Kids Race La Molina by Grifone, que tindrà lloc l’últim cap de setmana d’agost al Bike Park de l’estació. La competició, que està oberta a nens i nenes d’entre 5 i 14 anys, combinarà trams de descens i de rally, i es disputarà en dues mànigues, una classificatòria i una final.\nJa s’ha iniciat el període d’inscripcions, que estarà obert fins el dia 25 d’agost a la pàgina web de La Molina (www.lamolina.cat). El mateix dia de la prova, el 28 d’agost, els que encara no s’hi hagin inscrit tenen una segona oportunitat per fer-ho a les oficines de l’edifici Telecabina de l’estació de 9 a 10 hores del matí. El preu és de 10 euros pels que facin la inscripció a través de la web, i de 15 pels que ho facin a l’oficina el dia de la cursa. Les inscripcions inclouen també un kit de benvinguda per als joves i una entrada a la piscina per als acompanyants.\nLa cursa es disputarà entre la zona del Trampolí i la del Bosquet. Els entrenaments tindran lloc de 10 a 11 hores i la prova començarà a les 11 del matí. Finalment, el lliurament de premis serà a les 14 hores al peu de la cinta Bosquet.\nEls guanyadors rebran obsequis de materials de diferents marques com són Grifone, Adidas o El Gallo, també es compte amb la col·laboració de Cola Cao i Coca Cola . A banda, també se sortejaran regals entre la resta de participants.\nReserva’t un descans\nEn motiu de la celebració d’aquesta prova, La Molina ofereix preus especials d’allotjament. Podeu informar-vos-en a la pàgina web de l’estació i fer la reserva a través de l’adreça de correu electrònic reserves@lamolina.cat\nSocietat, molina, acull, tercera, edició, kids, race, grifone


cuoco de caly s’estronca a la camisola d’ós de peluix amb el llit de cama per a les 5.15 hores i una copa de cuoco & apos; -->\nJa ha tornat la improvisada sèrie d'Instagram de Kaley Cuoco, 'A Cup of Cuoco'. L'actriu de 34 anys va aparèixer dijous al seu programa matinal - Kaley va dir que considerava que era 'inadequat' fer-ne una aquesta setmana passada després de la tràgica mort de la llegenda de l'NBA, Kobe Bryant.\nMentre que Kaley es va concentrar molt en el pas de Kobe, de 41 anys, la seva filla Gianna de 13 anys i les altres set a bord del fatal accident d'helicòpters el cap de setmana passat, va parlar d'altres coses. També estava presentant un aspecte molt simpàtic que venia amb el seu habitual acabat sense embussos.\nConsulteu el vídeo aquí o simplement seguiu el desplaçament.\nDesconcerta a les 5.15 h., Però admet que ha estat una setmana pesada\nKaley semblava una preciosa gota morta. L’actriu del Big Bang Theory estava asseguda en un sofà gris, contrastant-la amb el seu aspecte matiner: Kaley ballava una camisa de ratlles vermelles amb uns bonics óssos de peluix, a més del final sense maquillatge que algú esperaria d’algú a algú. A les 5.15 h, el cama-cama desordenada també va seguir el mateix.\nLa nocturna era de Tailàndia, i Kaley va parlar del seu cremador de cafè i del nou programa 'The Flight Attendant', però es va posar ràpidament al tema del pas de Kobe Bryant.\n'Ha estat una setmana pesada', va dir, abans de continuar perfilant com havia vist a Kobe mentre creixia, 'tota la meva vida'.\n'Despert' per 'esmentar la seva família com si els conec'\nContinuant, Kaley va dir: 'Crec que es fa que tothom es miri a ells mateixos i als seus éssers estimats'.\nTambé va anomenar el jugador dels Llacs de Los Angeles 'un ésser tan potent'\n'Perdre a Kobe i la seva bella filla ha fet que tot obrís l'ull i ... Jo continuo pensant en la seva bella dona', va afegir.\nAleshores, Kaley va dir que sentia que era 'incòmode esmentar a la seva família com si jo els conec' - 'No els sé, em sento com sí', va dir de la pura influència que Kobe va tenir en créixer i , probablement, n’havia tingut en molts.\nHomenatge de Kaley: anomenat Kobe el 'GOAT'\nKaley va estar enmig de moltes celebritats que dedicaven una publicació a Instagram a Kobe quan es va esclatar la notícia de la seva mort. Va publicar una foto de l'estrella del bàsquet, escrivint:\n'He estat assegut aquí unes quantes hores completament arrabassat per aquesta notícia ... Kobe, aquest es farà mal durant molt de temps'.\n'Em sento tan afortunat de ser capaç de presenciar el teu costat de tall de brillants tantes vegades, inclòs el teu joc de puntuació de rècords. M'ha encantat el bàsquet per culpa de tu. Vaig comparar a cada atleta amb tu. Vau marcar en aquesta terra i sempre serà la cabra. Els meus futurs fills sabran que eres tu !! Les oracions més profundes per Kobe, GiGi, Vanessa i les seves tres filles, tota la família de Bryant i les vides addicionals que també es van perdre en la tragèdia actual ', va afegir.\nA altres notícies, es fa un nou programa de televisió\nEl vídeo de Kaley també va mencionar el seu nou programa de televisió. 'The Flight Attendant' ha acabat oficialment el rodatge i Kaley aviat es dirigirà a Nova York durant dos mesos.\n'The Flight Attendant' veu a Kaley interpretar a Cassandra Bowen, una dona que es desperta de caça en una habitació d'hotel a Dubai, però té un cadàver al seu costat.\nTambé es va mencionar al vídeo el marit de Kaley, Karl Cook, amb la protagonista que li permetia saber al seu multimilionari cònjuge que estima.\nExclusiu Amber Heard va obtenir accés als registres que involucren l'abús de drogues i d'alcohol de Johnny Depp\nNotícies Ben Affleck finalitza la relació amb el Playmate Playmate Shauna Sexton\nEstrelles Kaley Cuoco s’enfronta a Nightie Bear Teddy Bear amb el llit per a 5,15 A.M. Copa de Cuoco


Rabiosa Actualitat d'Escacs: Campionat d'España Per Edats Sub 8 després ronda 7. Crònica Jordi Morcillo.\nCampionat d'España Per Edats Sub 8 després ronda 7. Crònica Jordi Morcillo.\nJoan Moll Baleares 7 punts.\nJose Antonio Garrido Andalucia 6 punts.\nCiro Revaliente Andalucia 6 punts.\nCatalans destaquen Aitor Funés amb 5 punts i Jordi Camprubí també amb 5 punts.\nCAMPIONAT D’ESPANYA SUB-8: TERCERA JORNADA\nLa jornada de la triple ronda, un “tour de force”\nAvui tocava tastar tots els ingredients que proporcionen duresa a una competició com aquesta: matinar, ronda al matí (2) i a la tarda (1), rivals complicats i cansament acumulat. Els nostres cinc jugadors comencen a donar mostres del cansament, cosa que no és exclusiva dels catalans. Tot i que fem els possibles per minimitzar-ho, amb estones d’esbarjo i relax, són encara molt joves i aquest cansament es tradueix en molta son a la primera ronda, jugar més ràpid (encara més ràpid) de l’habitual i baixada de concentració a les partides i anàlisis.\nTot i així, encara tenim alguna tímida opció de rascar alguna cosa, si bé s’haurien de donar resultats òptims en els nostres jugadors. Esperem que treguin el millor de si en aquestes dues últimes rondes, però almenys a nivell d’experiència s’emporten un bon regal a la maleta.\nJordi Camprubí (5/7): ha començat el dia com ahir, amb una derrota inexplicable per la forma com s’ha produït, deixant-se la dama en una jugada sense pensar gens, i més peces a continuació. Als anàlisis, més que repassar errades, que eren molt evidents, hem repassat com cal gestionar el temps per evitar aquests regals. I sembla que poc a poc ho va corregint: les dues següents partides, amb victòria, han estat probablement les seves millors en aquest torneig. En la ronda de tarda, a més, en una situació de sobrecàrrega de la seva dama, s’ha tret de la màniga un brillant sacrifici que no només salvava material sinó que s’enduia dos peons i el feia entrar en un final guanyador. Esperem tenir aquesta versió en les dues últimes rondes.\nAitor Funes (5/7): ha començat el dia guanyant una partida increïble, on al mig joc s’ha quedat amb torre de menys, però a canvi una posició molt activa on ha aprofitat totes les debilitats de l’altre, guanyant peons i recuperant peça. Amb qualitat de menys compensada, ha rematat la feina. Després, li ha tocat perdre en una dolorosa partida, on ha sacrificat el cavall per tenir una autopista cap a l’enroc enemic que no ha acabat d’aprofitar. I, tot i el desànim, a la tarda ha tornat a guanyar en un complicat final amb més peons però on ha hagut de donar peça per un peó passadíssim. Per sort, els seus tres peons lligats eren massa pel seu rival.\nAitor Funes al Campionat de Catalunya per edats a Vilaseca.\nFoix Torrents (3/7): En les tres partides d’avui, la Foix s’ha enfrontat, curiosament, amb tres nenes. El balanç de resultats ha estat d’una victòria i dues derrotes, però tal com tenia les partides, en molts moments hauria pogut endur-se un millor botí. La jove jugadora del Vilafranca està mostrant un plantejament excel·lent de les partides, però és de les que més ha notat el cansament d’aquests dies, sobretot a l’hora de rematar les partides. Esperem que en la jornada final surti de nou la seva millor versió i no caigui en el desànim.\nMihael Shneyderis (2,5/7): El jove jugador del Sant Cugat no ha tornat a guanyar des de la primera jornada, i avui només ha pogut signar unes taules en posició inferior. Li manca experiència en la competició, però té molt clar que l’any que ve tornarà amb més preparació i ganes de lluitar.\nIlyia Shneyderis (3/7): el gran dels dos germans ha seguit mostrant un joc anàrquic, que li reporta resultats bons i dolents a parts iguals (avui una victòria i tres derrotes). Igual que en Mihael, no podem esperar els resultats a la curta, però estem segurs que aquest torneig el farà fort i l’animarà a millorar.\nLa jornada triple, però, no ha estat estressant a nivell de desplaçaments ni menjars. L’organització, d’acord amb la majoria de delegats, va decidir endarrerir la ronda de la tarda una hora (començant a les 17h) per no haver de pair el dinar tan de pressa (fossis o no a l’hotel de joc). El cert és que a sub-8, una ronda de la tarda que comencés a les 16h, per a la majoria a les 17h ja hauria acabat, i amb la calor que comença a fer seria ben bé com tenir una altra tarda lliure.\nDiumenge 29 de juny sabrem els nous campions d’Espanya i els integrants del podi. Si tot ens anés de cara, hi ha tímides possibilitats de ser-hi, però som conscients que és una empresa molt difícil i el que segur que ens endurem a la maleta serà un bon record i una experiència, per als nois, molt preuada.\nPublicado por Enric Garcia Garrido en 2:28


sereno | Records de Terrassa\nEl llibret del vigilant\nLa reproducció que avui podeu veure correspon a un llibret que “el vigilante” repartia cada any, entre les cases del seu veïnat, per tal d’aconseguir unes propines durant les festes nadalenques.\nAquest llibret que avui us mostro és del 1958 i en ell, a més d’anuncis de l’època que us aniré mostrant en propers dies, hi ha tot d’informació útil de la ciutat: farmàcies, metges, taxis, horaris d’autobusos i trens, etcètera.\nAquest vigilant o sereno era una mena de vigilant de barri que cuidava del seu veïnat entre les 10 del vespre i les 6 del mati. Com a uniforme portaven una gorra de plat amb una jaqueta que canviaven per una mena de tabard a l’hivern, un fanal de mà i una mena de garrot, tot i que poc a poc van anar abandonant el fanal i el garrot.\nMés antigament el vigilant portava un manyoc amb les claus de les cases que tenia que vigilar i picant de mans acudia i t’obria la porta. Cada vigilant tenia assignat un punt de parada en un lloc estratègic a fi de dominar el sector i en un lloc visible penjava el fanal, per tal que tothom sabés on trobar-lo, en cas de necessitat.\nEtiquetes: el vigilante, sereno, terrassa, vigilant


Cerdán Tato, un amic del ‘Quadern’ | Quadern | EL PAÍS\nCerdán Tato, un amic del ‘Quadern’\nRecord d'un escriptor entusiasta de la conversa i de la llibertat\n27 nov 2013 - 21:10 UTC\nL'escriptor Enrique Cerdán Tato.Pepe Olivares\nLa nit que Enrique Cerdán Tato va guanyar el premi Sésamo feien en la televisió un capítol de la sèrie Historias para no dormir basat en el relat d’Edgar Allan Poe El cor delator. Ho contava fa uns anys en un d’aquells articles del Quadern que va deixar de publicar només quan la malaltia ja li ho va impedir. Era una escena del començament dels anys seixanta la que va fer ingressar el nostre escriptor, guardonat pel conte El lugar más lejano, en la nòmina de l’anomenada “generació de la protesta”, etiqueta que ell mateix es prenia amb una barreja d’ironia i d’orgull. “Kafka?”, deia que li va preguntar Ernesto Contreras en una entrevista d’urgència que li va fer al periòdic Información la nit que es va anunciar el premi, tot just després que acabà a la televisió el capítol de la sèrie d’Ibáñez Serrador. I ell responia “Potser”. “Dino Buzzati?” “Potser, però de segur que pel fons va Poe”.\nCerdán Tato feia literatura de la seua memòria, perquè la seua vida era, en molts aspectes, pura literatura. I en aquell article recordava que, pels anys seixanta, solia retirar-se a escriure en un xalet que havia sigut de la seua àvia a la platja de Mutxavista, al Campello, on un dia va obrir una còmoda i hi va trobar un drap, que va desplegar. Era la bandera de la Divisió Littorio, que tingué en aquella casa l’Estat Major durant la Guerra Civil. A aquella divisió pertanyien els caces que havien metrallat al gener del 1939 el cotxe amb què la família de Cerdán Tato fugia, cap a la frontera francesa, camí de Perpinyà. “Un cor delator i despietat…”, concloïa l’escriptor sobre aquella troballa inesperada.\nHe conegut i conec literats de moltes classes, però Cerdán Tato era dels més singulars. Potser perquè, a més, era periodista i tenia tot l’aspecte i la disposició d’un Hemingway d’Alacant. N’havia sentit a parlar o, més justament, n’havia llegit i l’havia llegit. Cerdán Tato fou el fundador de la meua organització professional, la Unió de Periodistes, en els temps de la transició a la democràcia. I havia esdevingut una referència de totes les lluites cíviques i polítiques del sud del País Valencià. Però no el vaig tractar personalment fins que el periòdic ens va acostar. Jo rebia cada setmana els seus articles per al Quadern i ell telefonava, amb l’excusa de comentar-los, per parlar de tot.\nEra de la vella escola. Gaudia de la conversa fins a l’extrem de perdre el sentit del temps. He conegut poques persones més predisposades a xarrar del bé i del mal, sense limitació. Per això em va semblar tant cruel que el deixara sense veu la malaltia que, al final, se l’ha endut. La seua predisposició es traslladava a l’opinió pública, mitjançant l’articulisme periodístic, i a l’acció pública, amb la seua presència allà on la protesta, la commemoració o l’exercici de la llibertat d’expressió el reclamaven.\n“Després, amb alguns altres redactors, vam anar de copes i, poc abans de les nou del matí, ja estava a la meua classe, però vençut per la ginebra Gordon’s i els logaritmes neperians, quina combinació tan devastadora”, contava d’aquella nit que va guanyar el premi Sésamo. Cerdán Tato va viatjar pel món, formà part de delegacions internacionals i participà en congressos i reunions motivats per tota mena de reivindicacions. Conegué els intel·lectuals espanyols de tota una època. No exagere si dic que aprofità la vida a fons. Per a mi, sempre serà aquell amic afable amb qui comentava cada setmana com anava el món.


Roda el Món i torna el mot: Judici - FÒRUM.ad\nRoda el Món i torna el mot: Judici\nEl 22/02/19 7:00\nDoncs au, ja ha arribat el dia. Tants i tants anys esperant-lo (tants segles, més ben dit), i la gran profecia del cristianisme ja és aquí: el judici final.\nExcuseu-me la broma, però només és facècia a mitges. Potser sí que d’aquí a unes quantes setmanes, quan els presos polítics tornaran a la presó amb unes penes absurdes, el món continuarà giravoltant, però qui pot negar que per als catalans nostro senyor haurà creat “una nova terra producte de l’Apocalipsi”, tal com diu el Llibre del Gènesi? Perquè no se m’acuden gaires altres maneres de referir-se a una situació que ens pensàvem que no podia passar mai. Després de quatre dècades d’alguna cosa aparentment semblant a un règim democràtic, qui s’imaginava que en un país de l’Europa occidental encara podia tenir lloc un abús de poder com aquest, un veritable consell de guerra? És ver que tot el planeta sembla haver emprès un gir reaccionari, i que a Espanya el franquisme no ha marxat mai; però que un grapat de persones que han treballat democràticament, i sobretot pacíficament, per un objectiu polític es puguin acabar passant mitja vida entre reixes, sincerament, no crec que ningú s’ho pogués pensar.\nNo patiu que no m’oblido que això és una columna de llengua. Precisament per això estic tan apocalíptic. M’explico. Tot plegat parteix de la figura de qui ara mateix té, per dir-ho retòricament, la història a les mans: els jutges. És probable que la nostra sigui l’època històrica més familiaritzada amb el vocabulari derivat de jutge: jutjar, judicatura, judiciari, perjudici i prejudici (els dos quasi bessons eternament confosos)… Però de tots, el més universal és precisament el més antic, l’esmentat judici, tant pel sentit litúrgic com pel moral de ‘seny o enteniment’. “És un home amb molt de judici”, dóna el diccionari com a exemple, i a ningú se li acut que es tracti de cap multirreincident que visita els jutjats cada dos per tres. De fet, veïns com els castellans o els italians designen “del juicio” / “del giudizio” allò que per nosaltres és el queixal del seny.\nAnem al que compta. Atès que el jutge és l’encarregat d’impartir justícia, semblaria pertinent relacionar-los etimològicament, oi? Doncs no. La segona prové de l’adjectiu just, que al seu torn ve de jus, juris, ‘dret’, mentre que el primer és la versió catalana de judex, judicis. En fi, gaire més clar no es pot dir: si jutge i justícia no pertanyen a la mateixa família, crec que mai la llengua ha pogut dir una veritat més clara. I més reveladora de com acabarà tot plegat.\nNotícia Anterior: ‘Cafarnaúm’ de Nadine Labaki. Cinema del plany\nSegüent Notícia: Concert de jazz a la Seu d’Urgell amb Albert Marqués Trio i Antonio Lizana


La portaveu dels comuns al Congrés titlla de «miop» dir no al pressupost - Regió7 :: El Diari de la Catalunya Central\nLa portaveu dels comuns al Congrés titlla de «miop» dir no al pressupost\nfrancesc galindo 24.11.2018 | 00:03\nAna Querol i Lucía Martín, ahir a la casa Lluvià de Manresa oscar bayona\nAna Querol i Lucía Martín, ahir a la casa Lluvià de Manresa\nLa portaveu d'En Comú Podem al Congrés dels Diputats, Lucía Martín, va assegurar ahir a Manresa que seria «miop» que el PDeCAT i ERC es mantinguessin en la postura del no als Pressupostos de l'Estat que, si s'aproven, milloraran la qualitat de vida de la ciutadania.\nMartín va aplegar a la casa Lluvià una trentena de persones en un acte que s'emmarca en la ruta que la formació està duent a terme per defensar l'acord amb el PSOE sobre els Pressupostos de l'Estat. La portaveu d'En Comú Podem al Congrés va advertir que, si els Pressupostos no s'aproven i salta pels aires el Govern actual, l'alternativa són el PP i Ciutadans, formacions a les quals «maltractar Catalunya els dona molts vots a la resta de l'Estat».\nEn un escenari com aquest, amb els serveis públics degradant-se a causa de la manca d'inversió i un Govern de la Generalitat «paralitzat institucionalment», Martín va assegurar que «no té cap sentit aturar uns pressupostos que repercutiran en la millora de la vida de la gent».\nVa posar com a exemples el 38% d'augment de la partida destinada a Habitatge, el 40% d'increment dels recursos que es destinen a la Llei de dependència, la reducció de taxes universitàries i les pujades de les pensions i del salari mínim interprofessional.\nLa introducció de l'acte va anar a càrrec d'Ana Querol, de Manresa en Comú, que va argumentar la necessitat vital d'inversions recordant l'accident mortal ferroviari a l'R4 aquesta setmana.


Nou programa d'activitats com a preludi del Mobile World Congress 2018 — Les notícies i l'última hora del Baix Llobregat i l'Hospitalet - El Far\nLunes, 12 de febrero de 2018 | Leída 62 veces\nNou programa d'activitats com a preludi del Mobile World Congress 2018\nEl cofundador de Wallapop, Agustín Gómez; la presentació del llibre de Boyd Cohen, i la jornada tecnològica d’esports, entre les novetats\nL’Hospitalet, amb motiu de la celebració de l’MWC 2018, organitza, amb la col·laboració de GSMA, el programa #LHMobileTech, per difondre les novetats, els treballs i les recerques del món del mòbil i de la tecnologia en general a diferents col·lectius i sectors de la ciutat, així com la seva aplicació en diferents àmbits, des d’accions quotidianes, empresarials, esportives, d’investigació o millores per a la salut, entre d’altres.\nEn aquest sentit, del 15 al 23 de febrer s’organitza la quarta edició del programa La revolució de les comunicacions mòbils, que combina xerrades, ponències, tallers, demostracions i presentacions d’start-ups.\nEn aquesta edició el programa impulsa activitats adreçades a diferents col·lectius de la ciutat. El 15 de febrer, l’Hospital Universitari de Bellvitge acollirà la primera proposta, una jornada que comptarà amb la participació de Núria Montserrat, líder de grup júnior de l’Institut de Bioenginyeria de Catalunya (IBEC), amb la ponència Les bioimpressores obren el camí cap a la creació d’òrgans 3D; una segona xerrada, Nanorobots que alliberen fàrmacs de manera controlada, a càrrec de Samuel Sánchez, líder del grup Smart nano-bio-devices de l’Institut de Bioenginyeria de Barcelona (IBEC), i, finalment, Aplicacions a la biomedicina de la llum i la nanotecnologia, a càrrec de Romain Quidant, cap del grup Plasmon Nano-Optics de l’Institut de Ciències Fotòniques (ICFO). La jornada comptarà com a moderador amb Albert Barberà, director general de Recerca i Innovació de Salut, del Departament de Salut de la Generalitat de Catalunya. Aquesta activitat compta amb la col·laboració de l’Hospital Universitari de Bellvitge i de l’Institut d’Investigació Biomèdica de Bellvitge (IDIBELL).\nEl dijous 22 de febrer, a l’auditori de Planeta Formació i Universitats, Agustín Gómez, cofundador i CEO de Wallapop, pronunciarà la conferència Descobreix les claus de l’èxit de Wallapop, en la qual explica el projecte d’aquesta aplicació d’èxit a estudiants de diversos instituts de la ciutat i del mateix centre de formació del Grup Planeta.\nEl mateix dijous 22 de febrer, al matí, a Gornal Activa de L’Hospitalet, dins del programa La revolució de les comunicacions mòbils, s’organitzarà el taller Col·lecciones contactes o aconsegueixes oportunitats d’ocupació, a càrrec de Miguel Abrajam, de MasQueLearning, adreçada a persones en situació d’atur. Aquesta activitat pretén donar eines per aprendre a buscar ofertes d’ocupació (mitjançant la marca personal, la xarxa de contactes i la interacció i l’aportació de contingut).\nI finalment, el dimecres 21 de febrer —en el marc de la col·laboració entre el Pla estratègic metropolità de Barcelona (PEMB) i Mobile Week Barcelona— el Centre Municipal de Creació Multimèdia de l’Hospitalet, Torre Barrina, acollirà la jornada Emprendre en la ciutat del segle XXI, una activitat que forma part del programa Racó de #repensar del PEMB, que tindrà com a convidat Boyd Cohen, autor del llibre Post-Capitalist Entrepreneurship: Startups for the 99%, que presenta un nou paradigma per a l’emprenedoria, que conjuga un ús intensiu de les tecnologies de la comunicació amb una creixent sensibilitat social i ecològica. L’activitat es completarà amb el debat entre l’autor del llibre; l’economista i coordinadora de l’Institut d’Emprenedoria de Barcelona, Aïda Bravo; el CEO de Barcelona Tech City, Miquel Martí; i la cofundadora de LabCoop, Guernica Facundo, que moderarà l’acte.\nDins del marc de #LH Mobile Tech, l’equipament de La Farga acollirà per primer any el YoMo (Youth Mobile Festival), un esdeveniment del Mobile World Congress, que del 27 de febrer al 2 de març vol inspirar milers de joves i ajudar-los a conèixer millor les carreres professionals dels sectors STEAM (ciència, tecnologia, enginyeria, art i matemàtiques), en un món cada vegada més mòbil.\nYoMo rebrà prop de 15.000 estudiants i educadors de Catalunya i Espanya en una enorme exposició de ciència i tecnologia en les instal·lacions de La Farga. Amb espectacles de teatre en viu, tallers interactius i activitats pràctiques per a tots els joves, així com tallers per als educadors i conferències.\nA més, el programa GSMA Wome4Tech a l’Hospitalet, adreçat a dones i homes que treballen en el sector tecnològic, així com a emprenedores i emprenedors d’aquest àmbit o relacionats amb l’ús de la tecnologia, comptarà amb dues activitats: el 26 de febrer es realitzarà un taller interactiu sobre Social Selling, que comptarà amb un expert mundial en xarxes professionals, Álex López i una sessió de networking; i la segona activitat, se celebrarà el 28 de febrer, i consistirà en un fòrum de discussió sobre la igualtat de gènere al sector tecnològic moderat per la periodista Gina Tost i sessió de networking a posteriori. L’objectiu és donar suport i enfortir les comunitats i xarxes professionals de dones dins de la indústria tecnològica. Ambdues activitats se celebraran al village de L’H Experience que se situarà a la plaça d’Europa de durant els dies de celebració de l’MWC 2018.


El PSC arracona als tres díscols a l'última fila del Parlament\nEl grup parlamentari socialista ha canviat d'escó a Joan Ignasi Elena, Marina Geli i Núria Ventura per asseure'ls junts a l'última fila del grup, compartida amb Ciutadans.\n22/01/2014 - 15:10h\nJoan Ignasi Elena, Marina Geli i Núria Ventura, als quals ha canviat d'escó per asseure'ls junts a l'última fila que correspon als socialistes catalans, la qual comparteixen amb Ciutadans\nEl grup del PSC al Parlament ha visualitzat aquest dimecres en l'arrencada del ple la nova situació dels diputats díscols Joan Ignasi Elena, Marina Geli i Núria Ventura, als quals ha canviat d'escó per asseure'ls junts a l'última fila que correspon a els socialistes catalans, la qual comparteixen amb Ciutadans.\nD'aquesta manera es fa visible a l'hemicicle el nou estatus d'aquests tres diputats, després que el PSC els suspengués dels seus càrrecs parlamentaris per haver trencat la disciplina de vot sobre la consulta sobiranista al ple de la setmana passada per demanar al Congrés el traspàs de la competència per convocar un referèndum.\nAmb aquesta mesura cautelar, a l'espera que es pronunciï sobre ells la Comissió de Garanties del PSC, els tres no podran intervenir en el ple en nom del partit, de manera que no podran defensar interpelar ni mocions, ni fer preguntes al Govern.\nEn la seva defensa, una delegació d'unes 20 persones del corrent del PSC Avancem ha anunciat que es desplaçarà aquest dimecres a la tarda a la seu del partit al carrer Nicaragua de Barcelona per lliurar una carta de protesta contra la decisió del grup parlamentari, que també es lliurarà a la Federació de Girona.\nIronia en el ple\nEl president de la Generalitat, Artur Mas, no ha deixat passar per alt la qüestió i ha rebatut amb ironia les peticions de diàleg amb el Govern central per part del primer secretari del PSC assegurant que tindrà en compte l'exemple de diàleg que ha donat el dirigent socialista amb els diputats díscols del PSC.\nEspero que s'hagin compromes a mantenir la llealtat a les posicions majoritàries del seu Partit. Si es un "Qui dies passa anys empeny" no s'hi haurà guanyet res i la crisi tornarà més aviat o més tard .Quan ho decideixin CIU i ERC, que tant afecatats estan (Diuen) per la crisi d'un partit catalanista històric (Al que no han deixat d'assetjar al llarg de tota la història de la democràcia, adhuc amb l"anyorat" Joan Reventós al capdavant.)


Identifiquen les xarxes de gens afectats per l'esquizofrènia - Gabinet Psicològic Mataró\nEts aquí: Inici1 / Blog2 / Notícies3 / Identifiquen les xarxes de gens afectats per l’esquizofrènia\nIdentifiquen les xarxes de gens afectats per l’esquizofrènia\nInvestigadors de la Facultat de Medicina de la Universitat de Columbia, EUA, han descobert que molts dels gens mutats en l’esquizofrènia s’organitzen en dues xarxes principals, que participen en processos claus, inclosa l’orientació de l’axó, la funció de la sinapsi, la mobilitat de la neurona i la modificació cromosòmica.\nPer descobrir les possibles connexions entre els gens mutats en l’esquizofrènia, el doctor Vitkup i el seu equip van desenvolupar un enfocament computacional, anomenat NETBAG+, per identificar xarxes de gens susceptibles de ser responsables del mateix fenotip genètic. Després es van analitzar les mutacions més fortes que s’havien observat en l’esquizofrènia per altres investigadors i les van incloure al programa.\nEl programa va descobrir dues xarxes genètiques. Els gens a la primera xarxa estaven involucrats principalment en l’orientació de l’axó, la funció de la sinapsi i la migració cel·lular. Els gens a la segona xarxa estaven involucrats en l’organització cromosòmica i la remodelació.\nVan corroborar per tant que, hi ha parts d’ambdues xarxes molt actives durant el desenvolupament prenatal, la qual cosa suggereix que els canvis en el cervell que causen posteriorment l’esquizofrènia s’estableixen molt primerencament.\nL’estudi, publicat en la revista Nature Neuroscience, també va revelar una intrigant relació entre l’esquizofrènia i l’autisme. “Si no hagués sabut que es tracta de dues malalties diferents i hagués posat totes les mutacions en una mateixa anàlisi, hauria obtingut xarxes molt similars”, comenta Dennis Vitkup, professor associat en el Departament d’Informàtica Biomèdica, de la Universitat de Columbia, i investigador principal de l’estudi. “Això demostra com estretament estan relacionades les xarxes genètiques de l’autisme i de l’esquizofrènia”, va afegir.\nEncara que es necessita temps per traduir les troballes en tractaments pràctics, l’estudi permet conèixer les causes moleculars de l’esquizofrènia. També suggereix que les mutacions associades amb l’esquizofrènia, l’autisme, i probablement molts altres trastorns psiquiàtrics, probablement convergeixen en un conjunt de processos moleculars interrelacionats.\nhttps://gabinetpsicologicmataro.cat/wp-content/uploads/2019/03/genes1-2933.jpg 375 500 admin https://gabinetpsicologicmataro.cat/wp-content/uploads//2019/07/logo_negreEditado.png admin2013-03-06 00:00:002013-03-06 00:00:00Identifiquen les xarxes de gens afectats per l’esquizofrènia\nCanvi d’horari més difícil al coincidir amb la fi de les vacances Els pares de nens amb trastorn de l’espectre autista aposten per una educació...


El Trail Terra de Comtes i Abats torna aquest cap de setmana al Ripollès | NacióMuntanya\nRipoll serà la seu de la sortida i arribada de tres proves diferents\nEl 9 d’octubre es disputa la quarta edició de l’esdeveniment\nNacióMuntanya | 06/10/2016 a les 17:28h\nArxivat a: Trails, Trail Terra de Comtes i Abats, Ripoll, Ripollès\nAquest diumenge 9 d’octubre es disputa al Ripollès el quart Trail Terra de Comtes i Abats, un esdeveniment que enguany englobarà tres distàncies diferents. Els tres itineraris recorreran les muntanyes del Ripollès i tindran les seves respectives sortides i arribades a la capital de la comarca, Ripoll. Des de la plaça del Monestir es donarà el tret de sortida a aquestes proves.\nA les 8:30h del matí, sortiran juntes les proves Gran Trail i Panoràmica. La primera d’aquestes, de 42 quilòmetres, és la més llarga de l’esdeveniment. Es tracta de molt més que una marató, amb tots els ingredients d’una ultratrail. En ella es fa l’ascensió al Taga, de més de 2.000 metres, i es considera que cal estar preparat per disputar-la i haver realitzat una marató abans d’inscriure’s-hi.\nTrail Terra de Comtes i Abats 2015. Foto: Josep Maria Montaner\nLa cursa Panoràmica es preveu que sigui, com en edicions anteriors, la preferida dels participants al Trail TCA. La prova tindrà 24 quilòmetres i és l’equilibri perfecte entre esport i natura. Compta amb corriols d’ascensió atapeïts de fagedes fins a arribar al Collet del Vent, l’equador de la cursa. Aquest, té un encant especial i es pot gaudir del petit nucli oblidat de Sant Julià de Saltor.\nLa darrera proposta de l’organització es l’Iniciàtic, de 13 quilòmetres, una prova per a corredors que es vulguin iniciar en les proves de muntanya o que els hi agradin les curses explosives a l’sprint. Amb 525 metres de desnivell positiu fa el cim a l’ermita de Sant Roc i arriba fins a la collada del Gorg de l’Olla a 1.040 metres d’alçada. A partir d’aquí, s’inicia un descens que el porta fins a la meta de Ripoll.\nNacióMuntanya elaborarà una galeria de fotografies de l’esdeveniment.


Torrent “recupera” els premis de Teatre Faller en la Gala de la Cultura | Valencia Extra\nTorrent “recupera” els premis de Teatre Faller en la Gala de la Cultura\nLa Falla Avinguda guanya el primer premi amb “Menja’m el coco, negre”\nEl divendres passat, l’Auditori de Torrent va acollir la Gala de la Cultura, on es van lliurar els premis del Concurs de Teatre faller en les modalitats d’Obra Llarga i Curta. La gala va començar amb la recepció de la Fallera Major de Torrent, María Jesús Rincón Prieto i la seua cort d’honor, però faltaven les estatuetes. Aquest va ser el fil argumental de l’actuació teatral sobre la qual es va desenvolupar el lliurament de premis. Els guardons van ser “robats” per integrants de la Junta Central Fallera de València, entre els quals es trobava l’actor i edil, Carlos Galiana, delegat de Cultura, Bor Carsí, Vicepresidenta de Junta Central Fallera de València, Inma Guerrero.\nDurant l’acte, les falles de Torrent van lluitar per recuperar els guardons per a finalment fer lliurament d’ells. No va faltar a aquest acte l’alcalde Jesús Ros acompanyat pel regidor d’Activitats Lúdiques i Tradicionals, Alfred Costa. La Fallera Major de Torrent, María Jesús Rincón, va fer lliurament dels premis. Els guanyadors van ser:\nModalitat Obra Curta\n1r premi: Falla Calle Toledo amb l’obra “Pa florit”.\n2n premi: Falla Plaça de Sant Roc, amb l’obra “En l’ull de Dèu”.\n3r premi: Falla Antoni Pardo amb l’obra “Quan et muires del tot”.\nPremi al millor actor: Javier Hernández Antonino de la Falla Ramón y Cajal.\nPremi a la millor actriu: Nuria Segura Romero de la Falla Ramón y Cajal.\nPremi al millor actor de repartiment: Emilio Aracil Furió de la Falla Calle Toledo.\nPremi a la millor actriu de repartiment: Natalia Bartual Montero de la Falla Nicolau Andreu.\nPremi a la millor direcció: José Francisco Requena Piles de la Falla Ramón y Cajal.\nModalitat Obra Llarga\n1r premi: Falla Avinguda amb l’obra “Menja’m el coco negre”. L’obra va ser representada en la Mostra de Teatre Amateur Juan Manuel Ferraro.\n2n premi: Falla Zaragoza – Parc Central, amb l’obra “L’assaig general”\n3r premi: Falla Cronista Vicent Beguer Esteve amb l’obra “Rumors”.\nPremi al millor actor: Ximo Raga Codoñer de la Falla Cronista Vicent Beguer Esteve.\nPremi a la millor actriu: M.Carmen Royo García de la Falla Avinguda.\nPremi al millor actor de repartiment: Vicent Burgesa Fernández de la Falla Avinguda.\nPremi a la millor actriu de repartiment: Nuria Salt Company de la Falla Zaragoza–Parc Central.\nPremi a la millor direcció: Gemma Puchades Vila-real de la Falla Avinguda. Brindis pel Nadal\nEl dijous a la nit les falleres majors de la ciutat, Mª Jesús Rincón Prieto i Alexia Manzano Muñoz, acompanyades per les seues corts d’honor van brindar al costat de l’alcalde Jesús Ros i el regidor d’Activitats Lúdiques i Tradicionals, Alfred Costa, per a donar oficialment la benvinguda a les festes nadalenques. El consistori va acollir aquest acte faller, que marca el començament del Nadal i de l’any nou per a veïns i fallers. Un any inoblidable per a les dues falleres majors de Torrent, on compliran el seu somni en unes falles que recordaran per sempre. En l’acte, els presents van llançar missatges d’optimisme per a aquest any nou i van felicitar el nadal a tots els veïns de la ciutat.


Ingressos generals de Alice Cooper, el seu patrimoni net, sou, visites i concerts, guanys per instagram, guanys de youtube, ofertes d’aval, béns, cases, cotxes, beneficència, impostos, relacions, fills, alçada - biografia | Octubre 2020\nAlice Cooper Networth - Octubre 2020\nFets d’Alice Cooper\nNom del naixement Vincent Damon Furnier\nNom del pare Ether Moroni Furnier\nNom de la mare Ella Mae Furnier\nCònjuge Sheryl Goddard\nPremis Premis Kerrang\nEducació Batxillerat Cortez\nData de naixement 4, 1948 de febrer\nData casada 1976\nQuin és el valor net d’Alice Cooper al 2019?\nConeguda com El Padrí del Shock Rock, Alice Cooper és una cantant, compositora i actor nord-americana. És popular per a àlbums com Welcome to My Nightmare, Love It To Death, Paranormal i Trash, que inclou cançons de gran èxit com No More Mr. Nice Guy, School's Out i Poison per anomenar-ne algunes.\nA partir del 2019, el guanyador dels tres premis Kerrang Awards tindrà un valor net estimat de 40 milions de dòlars . Avui en aquest article tractem tots els aspectes financers de Cooper, els seus beneficis d’àlbums, el sou i totes les altres fonts d’ingressos.\nDetalls del valor net d'Alice Cooper: guanys, sou, visites i altres fonts d'ingressos\nLa cantant nord-americana ha reunit una immensa riquesa per valor de 40 milions de dòlars. Al ser músic va guanyar la major part de la seva fortuna a causa de les vendes de discos discogràfics, de gires i concerts i del sou de pel·lícules que sovint ha aparegut.\nTítol: The Godfather of Shock Rock, Alice Cooper\nAlice es va traslladar a Phoenix, Arizona, amb la qual va formar la seva banda i va llançar el hit single I'm Eighteen (1971).\nJuntament amb la seva banda, Alice Cooper, va publicar el seu major èxit School's Out el 1972 i el seu àlbum Billion Dollar Babies el 1973.\nEl 1970 Vincent va adoptar oficialment el nom, Alice Cooper i va començar la seva carrera en solitari el 1975. A partir del 2019, ha publicat 27 àlbums d'estudi, 21 àlbums de compilació, 12 àlbums de vídeo, 11 àlbums en directe i 48 senzills.\nEl cantant de l'Escola també ha demostrat ser un actor i ha actuat en alguns Hollywood que han tingut bons guanys a taquilla.\nDiary of a Mad Housewife (1970): 6, 1 milions de dòlars\nSgt. Pepper's Lonely Hearts Club Band (1978) - 20, 4 milions de dòlars\nRoadie (1980) - 4.226.370 dòlars\nPrince of Darkness (1987) - 14.182.492 dòlars\nFreddy's Dead: The Final Nightmare (1991): 34, 9 milions de dòlars\nWayne's World (1992): 183, 1 milions de dòlars\nDark Shadows (2012) - 245, 5 milions de dòlars\nEl sou que va rebre per la seva actuació no l’ha revelat el rocker.\nHa encapçalat diverses gires al llarg de la seva carrera, entre les quals destaca el Descent into Dragontown Tour, Passa la nit amb Alice Cooper Tour, Una Paranormal Evening with Alice Cooper Live Tour, Ol 'Black Eyes Is Back: Alice Cooper i The Eyes of Alice Cooper Tour, per citar-ne alguns.\nEls guanys estimats de la venda d’entrades no es coneixen actualment, però sempre tenia locals de concerts esgotats. Així mateix, la seva quota d’actuació en concerts no ha estat publicada.\nGuanys de mitjans socials i ofertes d’aval\nAlice és activa a Instagram com @alicecooper on té més d'1 milió de seguidors. Es calcula que els seus beneficis estimats per cada publicació de la plataforma de mitjans socials eren 2.157, 75 $ - 3.596, 25 $.\nCompta amb el seu propi canal de YouTube, oficial Alice Cooper, on té més de 323 k subscriptors. Els seus ingressos mensuals del canal són de 12 a 190 dòlars, mentre que els seus ingressos anuals es calculen entre 143 i 2, 3 milions de dòlars.\nEl canal Vevo de Cooper, AliceCooperVEVO té uns guanys estimats d’1 K $ - 16, 5 K $ cada mes, mentre que els guanys anuals de hie són de 12, 4 K - 197, 9 K $.\nHa aparegut a la publicitat de la campanya Staples 'Back to School . No ha avalat altres grans marques.\nEl cantant nord-americà resideix amb la seva família a casa seva a Phoenix, Arizona, a Paradise Valley. Actualment no se sap el valor de la casa.\nTítol: la casa i els cotxes d'Alice Cooper\nFont de la imatge: Rock And Roll Garage\nCooper va comprar una casa de 2.027 peus quadrats a Echo Park, Los Angeles el 2006 per 700.000 dòlars. Va comprar la casa per al seu projecte Hollywood Vampires que va comptar amb l'actor Johnny Depp i el guitarrista d' Aerosmith, Joe Perry . La casa va ser posteriorment catalogada el 2018 per 1, 3 milions de dòlars.\nCondueix una Chrysler 300 Series que es pot comprar per 41.700 dòlars. És també l'orgullós propietari de Mini Cooper, que té un preu base de 21.900 dòlars.\nEl cantant de Poison és el president de Solid Rock, una organització benèfica fundada per ajudar adolescents i nens de la zona de Fènix.\nTambé és un amant del golf i ha participat en diversos tornejos de golf benèfics per ajudar les seves causes,\nA més, també dóna suport a ONG com Anual Ball de Imperial de Duesenberg, Muhammad Ali Parkinson Center, Save The Music Foundation, A World Fit For Kids !, Projecte de restauració de Nova York, Celebrity Fight Night Foundation i Artists for Peace and Justice, per citar-ne algunes. Cooper no ha donat a conèixer les donacions que va fer a aquestes fundacions.\nNo hi ha registres de les pòlisses d’assegurança que ha estat seguint per ell mateix i pels seus actius. Però ha d’estar pagant una quantitat raonable de diners pel seu valor net de 40 milions de dòlars, que inclou les seves possessions.\nEdat, relacions, alçada i pes de la vida personal d'Alice Cooper\nVa néixer com a Vincent Damon Furnier el 4 de febrer de 1948 a Detroit, Michigan, als Estats Units. És fill del pare Ether Moroni Furnier i mare Ella Mae Furnier .\nAlice només té una germana anomenada Nicola Crandall . És de nacionalitat nord-americana i la seva ètnia és blanca.\nEncara era un nen, va assistir a Lutheran Westland a Detroit Michigan. Alice va estudiar a la secundària Cortez on la seva ambició era vendre un milió de discos segons el seu anuari de secundària.\nPer a la seva formació universitària, es va inscriure al Glendale Community College .\nEsposa i Relacions\nEl músic de rock de 71 anys s’ha casat dues vegades i s’ha divorciat una vegada amb la seva única dona Sheryl Goddard . La parella es va casar per primera vegada el 20 de març de 1976 i es va presentar per divorciar-se el novembre de 1983, propietat del maltractament alcohòlic d'Alícia.\nTítol: Alice Cooper amb la dona Sheryl Goddard i les seves filles\nTot i això, la parella es va tornar a reconciliar el 1984. Junts tenen dues filles anomenades Calico Cooper i Sonora Cooper i un fill anomenat Dashiell Cooper .\nA banda de la seva vida matrimonial, va mantenir relacions amb Raquel Welch, Christine Frka, Cindy Lang, Queenie, Sabel Starr i Cyrinda Foxe .\nEl músic nord-americà es fa alt amb una alçada de 174 cms de 5 peus i 7 cm i el seu pes és de 80 kg.\nGuanys de vendes d’àlbums\nA continuació, es recullen els beneficis de les vendes dels seus discos:\nLove it to Death 1971 1.000.000 de dòlars\nAssassí 1971 1.000.000 de dòlars\nL’escola és fora 1972 1.000.000 de dòlars\nMilions de dòlars de nadons 1973 1.050.000 dòlars\nMuscle of Love 1973 50.000 dòlars\nThe Greatest Hits d'Alice Cooper (àlbum recopilatori) 1974 1.300.000 dòlars\nBenvingut a My Nightmare 1975 1.260.000 dòlars\nAlice Cooper va a l'infern 1976 600.000 dòlars\nLava la moda 1980 50.000 dòlars\nConstrictor 1986 50.000 dòlars\nAlça el puny i el crit 1987 50.000 dòlars\nVideo Trash (àlbum de vídeo) 1989 500.000 dòlars\nThe Greatest Hits d'Alice Cooper (àlbum recopilatori) 1989 60.000 dòlars\nPaperera 1989 1.516.000 dòlars\nAlice Cooper Trashes The World (àlbum de vídeo) 1990 550.000 dòlars\nEi, Stoopid 1991 210.000 dòlars\nBrutally Live 2000 50.000 dòlars\nThe Definitive Alice Cooper (àlbum recopilatori) 2001 135.000 dòlars\nWelcome 2 My Nightmare 2011 18.000 dòlars\nAl ser el líder de la banda i com a artista solista, hauria d’haver rebut una quantitat decent de diners per la seva aportació vocal.


Els Pirates Teatre fan un homenatge als actors "secundaris" al Teatre de l'Aurora\nLaura Aubert i Bernat Cot es posen en la pell d’una actriu i un actor que comparteixen els seus neguits abans de sortir a l’escenari en una estrena teatral\nDijous, 19 maig 2022. 03:00. Redacció AnoiaDiari.\nTeatre dins el teatre. Aquest cap de setmana arriba a Igualada, abans de la seva estrena al Teatre Maldà de Barcelona, la darrera producció de la companyia Els Pirates Teatre, Secundaris, un homenatge als actors i actrius que no es recorden. L'espectacle és interpretat per Laura Aubert i Bernat Cot.\nQuè passa pel cap d'una actriu i un actor secundaris, entre cametes, abans d'estrenar una obra? Quin paper tenen els actors secundaris en un muntatge teatral? Poden influir en el fet que l'espectacle surti bé o no? Qui se'ls escoltarà? Poden aspirar a ser protagonistes d'alguna cosa? Qui els recordarà? Secundaris, la darrera producció de la companyia Els Pirates Teatre, és tot un homenatge a aquests actors i actrius, els anomenats secundaris.\nEls Pirates Teatre celebren aquesta temporada vint anys sobre els escenaris amb gairebé 30 espectacles a l'esquena. La companyia, que des del 2013 gestiona el teatre Maldà de Barcelona, ja ha visitat l'Aurora en altres ocasions amb exitoses produccions com El bon policia o Les dones sàvies.\nL'AnoiaDiari sorteja dues entrades dobles per a la funció de divendres. Participa-hi!\nHorari i venda d'entrades\nLes representacions de Els secundaris tindran lloc el divendres 20 i el dissabte 21 de maig a les 20 h i el diumenge 22 de maig a les 19 h. Les entrades tenen un cost de 16 € i 13 € (amb els descomptes habituals) es poden adquirir per Internet i a la taquilla del Teatre de l'Aurora (a la plaça de Cal Font) una hora abans de cada funció.\nLa Coral Juvenil Xalest celebra divendres el Concert d'estiu\nEl Teatre de l'Aurora celebra el 25è aniversari fent un regal a Igualada\n1 Relleu a l’emblemàtic Pèl & Ploma d’Igualada 5785 lectures\n3 Cues durant hores a l'A-2 al Bruc per l'incendi d'un camió 681 lectures\n4 Eva Martínez: “No hi ha perfils determinats entre les persones que demanen la píndola de l’endemà” 555 lectures\n5 El Parc Central celebra cinc anys "enamorant" infants i joves 514 lectures\n6 Peyu: "Hem de poder fer humor sobre qualsevol cosa" 436 lectures\n7 Igualada desvetlla com era la roba que Sant Ignasi va comprar a la ciutat fa cinc-cents anys 400 lectures\n9 Els valors en l'esport protagonitzen la gala dels Premis Neptú 384 lectures


ACTIVITATS FAMILIARS AL PARC DEL CASTELL DE MONTESQUIEU\nGUALBA, PARC MEDIAMBIENTAL DEL RACC\nPARC DE LA CREUETA DEL COLL\tUn llac convertit en una piscina pública, a l'estiu.\nEl Parc de la Creueta del Coll està situat al districte de Gràcia de Barcelona, a la zona de Vallcarca. La peculiaritat d’aquest parc és que té un gran llac apte per al bany i que, a l’estiu, es converteix en una piscina pública. És un espai ideal per a tota la família, tan pel lleure com per l’esbarjo.\nEl parc, que ocupa un espai que antigament era una cantera (la pedrera del Coll), va ser dissenyat pels arquitectes Oriol Bohigas, David Mackay i Josep Martorell i cobreix una extensió de 1,68 hectàrees.\nL’entrada principal és pel passeig de la Mare de Déu del Coll. Seguint el camí, arribem a una esplanada on trobarem una zona de jocs infantils. Al costat d’aquest espai hi ha un bar.\nPerò sens dubte, el què fa peculiar aquest parc és el gran llac que el presideix.\nAmb rampes que el fan totalment accessible, és un espai únic perquè els nens es banyin i es diverteixin amb la total tranquil.litat dels pares.\nHi ha socorristes que estan atents en tot moment del què passa dins i fora de l’aigua. L’espai total que ocupa el llac és de 2.100 m2 i la fondària màxima és de 60 cm.\nEl propi llac fa una forma irregular creant, a la zona del mig, una illa poblada per palmeres que li dóna, fins i tot, un toc exòtic. Fora del llac, en una de les bandes, hi ha una zona molt àmplia de gespa on poder descansar i estendre les tovalloles per prendre el sol. Realment és com estar a la platja però amb l’avantatge d’estar en un espai tancat i recollit, on es gaudeix de tranquil.litat, i on no cal patir per si els nens es perden. A l’altra banda, el llac queda limitat per la muntanya, la qual imposa les seves pendents.\nAbans d’arribar a l’esplanada de jocs, si seguim els camins que porten cap a la part alta del parc, trobarem diferents zones poblades de vegetació on s’hi ubiquen espais per descansar i una zona de pícnic.\nDe dilluns a diumenge, a partir de les 10 i fins al capvespre, quan es fa fosc (diferent hora depenent de l’època de l’any)\nPasseig de la mare de Déu del Coll, nº77\nCOM ARRIBAR-HIEn metro: L3 estació de Vallcarca o Penitents\nL5, estació El Coll - la Teixonera, sortida Mare de Deu del Coll.\nEn bus: línies 28, 87, 92, 119, 129, N4 i N5\nHi ha abonaments setmanals i per a famílies, i preus especials per a casals (consultar)\nEn un extrem del llac, hi ha una escultura de formigó que queda suspesa a l’aire per uns cables d’acer que la subjecten. Titulada l’Elogi de l’aigua, aquesta és una obra de l’escultor Eduardo Chillida.\nVestidors, lavabos, infermeria.S’organitzen activitats dirigides: piragüisme, gimnàstica, jocs aquàtics infantils i tallers.Hi ha zona per a la pràctica d’esports: bàsquet, ping-pong i petanca.


La jutgessa rebutja la petició de Camps de citar Garzón com a testimoni en el cas de la Fórmula 1 - Diari La Veu\nEscriba el número 201234\nLa titular del Jutjat d'Instrucció número 17 de València, que investiga les adjudicacions en la construcció del circuit urbà de Fórmula 1, ha rebutjat citar com a testimoni l'exjutge Baltasar Garzón, tal com havia demanat l'expresident de la Generalitat Francisco Camps, en considerar que el seu testimoni no influirà en la investigació.\nPer aquest motiu, la representació legal de l'expresident Camps, que havia formulat eixa sol·licitud davant la instructora, ha anunciat la pròxima presentació d'un recurs bé en reforma, davant la mateixa instructora, bé apel·lació, davant l'Audiència Provincial.\nCamps va fer aquesta petició arran d'unes declaracions judicials de Pablo Crespo –un dels líders de la trama Gürtel condemnat de moment a 37 anys i mig de presó–, en les quals atribuïa a l'exjutge la relació i coordinació dels advocats de Ricardo Costa i Álvaro Pérez 'el Bigotes'.\nEl Jutjat investiga, en un sumari declarat secret, possibles irregularitats en les adjudicacions realitzades en 2007 i 2008 per part del Gestor de Transports i Ports (GTP), empresa pública de la Generalitat, per a les obres del circuit urbà que va acollir cinc grans premis de Fórmula 1 entre 2008 i 2012. Aquesta causa és una de les quatre actualment obertes en jutjats de València en les quals s'analitzen diversos aspectes de l'organització d'aquest esdeveniment esportiu.\nEn el marc de la causa oberta en Instrucció 17, aquest dijous han declarat com a investigats el propietari d'una empresa de seguretat, el representant legal de la mercantil Elecnor i un enginyer de Typsa, empreses que van intervindre en la construcció i instal·lacions necessàries en el circuit urbà. En les seues declaracions no han admés conéixer possibles irregularitats en el procés administratiu previ a l'adjudicació de contractes, que, segons el seu testimoni, es va realitzar amb normalitat.\nTambé s'ha conegut aquest dijous que, en aquesta mateixa causa, el lletrat d'Àlvaro Pérez ha sol·licitat a la jutgessa que es declare nul·la la declaració com a testimoni del seu defensat i que s'acorde una nova compareixença via videoconferència i amb la seua presència, ja que no va poder estar present en la primera. Aquest fet, segons el parer del lletrat, afecta el seu dret de defensa en altres causes del cas Gürtel que té pendents.\nLa jutgessa García Mingo ha tornat a reclamar al Jutjat Central d'Instrucció número 5 de Madrid el "testimoni de les actuacions relacionades amb la construcció del circuit urbà de Fórmula 1 de València" que obrin en la peça sobre els papers confiscats a l'extresorer del PP, Luis Bárcenas.\nEscriba el número 135776


4 Funcions i reaccions\nFuncions i reaccionsModifica\nEls glioxisomes també tenen un paper molt important en la fotorespiració. Aquest procés té lloc en les fulles de les plantes verdes en presència de llum i quan la concentració d'oxigen atmosfèric és alta. Es produeix més els dies de calor intens quan la planta tanca amb més freqüència els estomes per evitar pèrdues d'aigua. La fotorespiració consisteix en la captació d'oxigen pel cloroplast i la fixació d'aquest oxigen en la ribulosa-1,5-difosfat alliberant CO2. En aquesta reacció s'obté com a subproducte l'àcid glicòlic. Aquest últim entra als glioxisomes on és oxidat pels enzims d'aquests fins a peròxid d'hidrogen i glioxilat. Aquest últim incorpora nitrogen i forma l'aminoàcid glicina, que passa als mitocondris on es transforma en serina, amoníac i CO2.\nObtingut de «https://ca.wikipedia.org/w/index.php?title=Glioxisoma&oldid=25670904»\nDarrera modificació: 13 des 2020 a les 13:37\nLa pàgina va ser modificada per darrera vegada el 13 des 2020 a les 13:37.


Espeusip (grec antic: Σπεύσιππος, llatí: Speusippus; entre els anys 393 aC i 339 aC) va ser un filòsof grec deixeble de Plató, nadiu d'Atenes i fill d'Eurimedó i Potona, la germana de Plató.\nAxiòtea de Fliünt, Lastènia de Mantinea i Heràclides Pòntic\nVa néixer i va morir a Atenes. No se'n sap res de la seva vida fins que va entrar a l'Acadèmia platònica l'any 387 aC i va acompanyar al seu oncle Plató en el tercer viatge que aquest va fer a la cort de Siracusa durant l'any 361 aC. Allí va desenvolupar força habilitat i prudència especialment en les relacions amb Dió de Siracusa. La seva vàlua moral va ser reconeguda fins i tot per Timó de Fliunt, que criticava tots els filòsofs contemporanis seus i més antics. A la mort de Plató, ocorreguda l'any 347 aC, el va succeir com a escolarca de l'Acadèmia fins que, greument malalt, es va provocar la seva pròpia mort. Va ser succeït per Xenòcrates de Calcedònia, imposat pel mateix Espeusip, en detriment de la candidatura d'Heraclides Pòntic.\nSegons Diògenes Laerci, l'únic que ha conservat alguna notícia dels seus escrits, mencionant-ne els títols, entre les seves obres destacaven: Sobre la riquesa, Sobre el plaer, Sobre la justícia, Sobre l'ànima i Sobre els Déus. D'alguns dels títols que menciona Diògenes Laerci se'n pot deduir el contingut, però d'altres no. El mencionen també breument Ateneu i Tertul·lià.\nObtingut de «https://ca.wikipedia.org/w/index.php?title=Espeusip&oldid=29834913»\nDarrera modificació: 2 abr 2022 a les 19:36


El New York Times revela els negocis del president al país amb el qual manté una guerra comercial\n3 min. Andorra la Vella 21/10/2020 17:00\n651x366 Donald Trump, amb Xi Jinping, a l'inici de la reunió bilateral a la cimera dels líders del G-20 al Japó. / KEVIN LAMARQUE / REUTERS Donald Trump, amb Xi Jinping, a l'inici de la reunió bilateral a la cimera dels líders del G-20 al Japó. / KEVIN LAMARQUE / REUTERS\nEl president nord-americà Donald Trump té un compte bancari a la Xina, on durant anys ha intentat aconseguir llicències per als seus negocis, malgrat la guerra comercial i la seva retòrica de confrontació amb Pequín. Una nova bomba a menys de dues setmanes de les eleccions a la Casa Blanca.\nSegons publica The New York Times a partir de la documentació de les declaracions de la renda del president, que ell no ha volgut fer públiques, l'empresa Trump International Hotels Management tenia un compte bancari obert a la Xina. Aquesta empresa va pagar 188.561 dòlars (gairebé 160.000 euros) en impostos a la Xina, entre els anys 2013 i 2015, abans d'arribar a la presidència dels Estats Units. El mateix diari havia destapat que els anys 2016 i 2017 el magnat va pagar 750 dòlars en impostos als Estats Units.\nLa documentació fiscal també prova, segons el rotatiu, que Trump va invertir almenys 192.000 dòlars en cinc empreses encarregades de signar acords al mercat xinès. Per aquestes companyies va declarar a la hisenda nord-americana 97.400 dòlars en despeses de negoci, que inclouen pagaments fets el 2018, quan Trump ja era president dels Estats Units.\nLa confrontació amb la Xina és un dels pilars en què Trump ha basat la campanya electoral per guanyar la reelecció el 4 de novembre. La guerra comercial –amb què promet als treballadors nord-americans que han patit la globalització que tornarà a "fer gran Amèrica"–, la Covid-19 –al qual es refereix insistentment com "el virus xinès"– i les seves crítiques per les violacions dels drets humans a Hong Kong han portat les relacions entre Washington i Pequín al pitjor moment en dècades. Trump també ha fet de la Xina un dels seus principals arguments contra el seu rival demòcrata, Joe Biden, a qui acusa ser "feble" davant de Pequín i de "vendre-li el país".\nTrump va fracassar en un projecte de construir una torre d'oficines a Guangzhou, al sud de la Xina. Segons va informar l'agència AFP el 2016, el Trump Hotel Collection havia negociat amb una companyia d'electricitat un projecte de desenvolupament a Pequín per valor de 150 milions de dòlars en quinze anys. El projecte es va aturar quan el govern xinès va començar la seva purga anticorrupció, que va esquitxar l'empresa elèctrica.\nAlan Garten, advocat de la Trump Organization, ha respost al New York Times que la firma havia obert un compte en un banc xinès amb oficines als Estats Units "per tal de pagar impostos locals", i assegura que "no es va arribar mai a materialitzar cap acord, transaccions ni altres activitats de negoci i que, des del 2015, l'oficina ha estat inactiva".


Creus que la Comissió d'estudi del comerç servirà d'alguna cosa? - InfoJonquera\nCreus que la Comissió d'estudi del comerç servirà d'alguna cosa?\nDimecres, 31 de juliol a les 16:30h\nSí, perquè posarà sobre la taula problemes i solucions\nNo, perquè l'Ajuntament no té competències per resoldre el problema de fons\nDependrà dels recursos disponibles i de la convicció per tirar les solucions endavant\nEn el Ple de juliol, celebrat dijous passat, es va aprovar per unanimitat dels tres grups municipals, CIU, ERC i PP, la creació d’una comissió d’estudi per a la dinamització del sector comercial del casc urbà. En formaran part els regidors Sònia Martínez, Joan Bella, Montserrat Martínez, Mercè Vilalta i Miguel Angel Botana.\nA partir d’ara la Comissió es reunirà amb els responsables de l’Associació de Comerciants, entre altres, per d’una banda valorar la posada en marxa del centre comercial Gran Jonquera, i de l’altra per buscar solucions a la imatge que en general es dóna del comerç del casc urbà, sovint afectat perquè a partir de determinades hores la tipologia dels visitants no és la que més convé per a un eix comercial. Confidencialment se sap que es volen posar sobre la taula temes com la presència de prostitutes o els “compradors” de substàncies estupefaents, entre altres temes.\nI el lectors què en pensen? Servirà d'alguna cosa?


El paisatge, recurs endogen i sostenible | El bloc de l'Arnau Urgell\nEl paisatge, recurs endogen i sostenible\nPosted on Octubre 11, 2007 by Arnau Urgell\nLA FRASE: Jose Antonio Donaire [bloc] (professor de turisme de la Universitat de Girona) ‘La relació entre paisatge i turisme és tan forta que sovint els llocs són presoners de les seves imatges’.\nRecupero un article publicat a Sostenible el passat mes de juny i en el qual mostro la relació entre el concepte dual de paisatge, turisme i desenvolupament local. En les properes setmanes espero poder tractar amb profunditat aquesta temàtica i de fet ben aviat hi ha un seminari a Barcelona sobre indicadors que espero que sigui molt interessant. Allà hi seré!\nPaisatge i turisme són dos elements cada vegada més relacionats. Les visions integradores del concepte permeten potenciar-ho com a un element de desenvolupament local endogen i sostenible. En aquest sentit al nostre país sorgeixen iniciatives turístiques que tenen com a nexe d’unió la interpretació de la diversitat paisatgística.\nEl paisatge, un concepte dual\nEl paisatge és un concepte que té una forta dualitat i que és objecte d’un debat científic important, la denominada ‘dicotomia del paisatge‘. La doble vessant del concepte va ser anunciada els anys 80 pel sociòleg Cloarec que argumentava que al mateix temps era un ‘objecte’ real -el medi físic i els usos socioeconòmics- i ideal, és a dir, la representació o construcció que hom realitza d’aquests elements. Des d’aleshores fins a l’actualitat el ‘conflicte paisatgístic’ ha esdevingut una dialèctica entre aquells que defensen una visió artística del paisatge -es tracta d’una construcció social i només es pot analitzar des de la percepció subjectiva- i els que entenen l’existència objectiva del paisatge.\nLa síntesi dels dos corrents, és segons Albert Pèlachs, l’anomenada ‘visió geogràfica’. Es tracta d’una aproximació que integra la dualitat com un valor afegit. En aquesta línia, els geògrafs francesos George i Claude Bertran van enunciar el paradigma GTP: geosistema (el medi biòtic i abiòtic); territori (l’antropització del medi per part dels humans) i paisatge (la percepció i les representacions artístiques, simbòliques i espirituals del territori).\nEn els darrers anys el paisatge ha començat a formar part del corpus legislatiu. El gran referent és el Conveni Europeu (versió en català aquí) que pren un enfocament conceptualment integrador. Entén el paisatge com un recurs econòmic a desenvolupar i com a element patrimonial, identitari i ambiental a preservar. El Parlament de Catalunya va concretar l’adhesió al conveni amb l’aprovació de la Llei 8/2005 de protecció, gestió i ordenació del paisatge. El text, pioner a l’Estat espanyol, proposa instruments com els catàlegs de paisatge -que s’estan desenvolupant en els àmbits de les futures vegueries- així com les cartes de paisatge realitzades a nivell local o supralocal.\nPaisatge, desenvolupament local i turisme\nEl marc normatiu defineix clarament el valor del paisatge com a recurs de desenvolupament endogen. En aquest sentit, pot ser un element clau per a territoris d’escala mitjana i econòmicament estancats. En aquest sentit, és molt necessària l’aposta per a noves formes de turisme que es complementin amb la reformulació d’activitats tradicionals amb valor afegit.\nD’altra banda, el turista és l’individu que en la seva acció entén millor el paisatge en la seva visió més global. No només observa uns elements vius, inerts o antròpics sinó que els hi dóna un sentit: ‘El turista és el semiòleg del paisatge‘ afirma el geògraf anglès John Urrey.\nPer Jose Antonio Donaire [bloc], professor de turisme de la Universitat de Girona, la relació entre paisatge i turisme és tan forta que sovint ‘els llocs són presoners de les seves imatges‘. Considera que el turista abans de viatjar es crea un imatge d’un espai natural, que la ‘compra’ i que al viatjar la ‘reclama’. D’aquesta manera, la imatge no és un reflex del paratge, sinó que el lloc s’adapta a les necessitats del turista.\nDonaire també assenyala els elements turístics en els paisatges. El més simple és la panoràmica, elements visuals globals, fet que es considera una herència del romanticisme. Actualment en els espais naturals, es camina cap a potenciar els nodes i els itineraris. S’entén per nodes, elements amb una potència turística tant elevada que generen identitat i que visitant-ne un nombre determinat et permet ‘entendre’ el parc natural, la comarca… És talment, com aquella persona que disposa de poques hores per visitar Barcelona i que es desplaça amb metro des de la Sagrada Família al Parc Güell i abans de marxar cap a l’aeroport passeja per la Rambla.\nL’oferta turística basada en nodes sovint es confon amb els itineraris. Per Donaire, els itineraris permeten comprendre un paisatge a partir d’un fil conductor, no es tracta tan sols de visitar de manera successiva paratges d’interès. Així mateix, afirma que en parcs dels EUA s’està experimentant amb ‘itineraris d’hipertext’, en els que el visitant pot construir el seu propi recorregut in-situ.\nEl repte de la gestió turística\n‘Tots els espais poden ser turístics, però no tots ho seran’. D’aquesta manera tan clara s’expressa Jose Antonio Donaire fent referència a la necessitat de gestionar activament el turisme. Considera que sovint no s’ajuda als visitants a poder interpretar els paisatges. En aquest sentit un estudi holandès afirma que ‘els turistes dels espais naturals són cecs i sords’ ja que no disposen d’eines per descodificar el sentit d’allò que visiten. Donaire també emfatitza aspectes que sovint poden generar rebuig com la comercialització -una vegada has creat una infraestructura a partir de valoritzar un paisatge cal ‘vendre-la’- i la gestió de fluxos. Assumir una visió sistèmica d’un espai permet evitar freqüentacions excessives i afavorir estades més llargues entre altres aspectes.\nTurisme i paisatges de l’aigua\nLa utilització de paisatge com a recurs de desenvolupament local té més interès quan s’aconsegueix valoritzar espais degradats. En general, aquest és el cas dels rius, que en les darreres dècades han perdut part de les seves funcions socials i han esdevingut embornals de residus. Així mateix, es pot veure que als marges dels cursos fluvials es concentren activitats considerades de marginals: prostitució, construccions il·legals… o en els rius urbans toxicòmans i captaires.\nActualment, es dóna un procés general de ‘retorn al riu‘. Així mateix, les mesures de sanejament i restauració dels ecosistemes han permès que els anomenats ‘paisatges de l’aigua’ esdevinguin un recurs molt potent.\nAl nostre país existeixen diverses iniciatives molt interessant en aquest camp. En destaca la Ruta del Ter impulsada pel Consorci Alba – Ter. ‘Pretenem desenvolupar els municipis de la Conca a partir de posar en valor el patrimoni cultural i natural del riu i desenvolupar-ne les potencialitats a partir de noves formes de turisme’ afirma Dolors Rossell, cap de projectes del Consorci. La Ruta del Ter consisteix en dos itineraris cicloturista (213 km) i senderista (250 km) que recorren des del naixement del riu a la seva desembocadura. Es tracta d’una activitat que esdevé un paquet turístic atractiu a nivell internacional per la diversitat de paisatges, per la inclusió de bona part del riu a la Xarxa Natura 2000 i pel fet de ser relativament curt. És un exemple paradigmàtic d’itinerari, ja que el riu esdevé el fil conductor, tanmateix i amb la intenció de cercar segments turístics molt concrets -una estratègia absolutament necessària segons José Antonio Donaire- s’han creat rutes temàtiques centrades en el patrimoni cultural, en el patrimoni natural, en la literatura i en les inundacions històriques.\nUna iniciativa en la mateixa línia és la dels Pòsters paisatgístics de les subconques del Besòs. Actualment, només s’ha publicat el material del riu Tenes però l’any vinent s’encartaran als diaris vallesans la resta de rius de la Conca. En destaquen, els elements cartogràfics i especialment el tractament de les fotografies per permetre interpretar els diversos elements físics i antròpics dels paisatges fluvils. El projecte impulsat pel Consorci per a la defensa del Besòs i ha estat realitzat pels geògrafs Josep Gordi i Albert Albertí.\nEl projecte Itinerannia: la primera xarxa de senders\nLa cooperació entre administracions del Ripollès, la Garrotxa i l’Alt Empordà ha permès iniciar un projecte molt innovador. Es tracta de la primera ‘xarxa viària pedestre’ que uneix el conjunt de municipis d’aquestes comarques i que pretén situar Catalunya en el mapa del turisme senderista. La creació de la xarxa s’ha realitzat a partir de superposar mapes de camins històrics, de serveis turístics i sobretot d’elements paisatgístics d’interès. Aquesta diagnosi, ha permès delimitar 2.500 km de senders que acabaran de ser senyalitzats a finals de 2007. Ariadna Ramon, coordinadora del projecte, afirma que ‘una vegada acabada la infraestructura el següent pas serà crear els paquets turístics i sobretot desenvolupar elements d’interpretació paisatgística’.\nEn la majoria de casos, el paper de les noves tecnologies és essencial. En els casos d’Itinerannia i de la Ruta del Ter, els turistes es podran crear la ruta al seu gust a partir de descarregar-se la informació cartogràfica. Així mateix, en un projecte de rutes paisatgístiques a l’Alt Berguedà, es podran reproduir in-situ elements audiovisuals i sonors amb dispositius portàtils amb l’objectiu de facilitar-ne la interpretació.\nFiled under: Paisatge, Sostenible |\n« Sostenibilitat: ecoeficiència en el marc de la suficiència Com el Vallès no hi ha res »\nDaniel Pons, on Novembre 7, 2007 at 6:33 pm said:\nEl que et comentava aquest matí :\nT’envio la oferta que he fet arribar al Col·legi d’ambientòlegs:\nL’àrea de medi ambient i geologia de l’enginyeria INYPSA, Informes y proyectos, SA busca un llicenciat en biologia, ciències ambientals, enginyeria agrícola, enginyeria agrònoma, enginyeria forestal o enginyeria de forests per incorporar-se com a tècnic a la seva seu de Barcelona. Les tasques a desenvolupar són les següents: Estudis d’Impacte Ambiental, Informes Ambientals de Planejament, Annexes d’Integració Ambiental, Direcció Ambiental d’Obres, Projectes de paisatgisme i altres estudis relacionats amb l’àrea. Es demana experiència de 3-4 anys en el desenvolupament del tipus de projectes abans esmentats. També es valorarà especialment el domini d’ArcGIS i Autocad (mínim 1-2 anys treballant-hi). Incorporació immediata. Les persones interessades enviar el més aviat possible el seu CV actualitzat via correu electrònic a dpj@inypsa.es o bé truqueu al (93)390.04.20 i demaneu per en Daniel Pons. Si es desitja tenir més dades de l’empresa es pot consultar la pàgina web http://www.inypsa.es.


Molins de Rei CF i RCD Espanyol s'uneixen per retre homenatge a Francisco Barbancho | Viu Molins de Rei\nDani Solsona controla la pilota en un moment del partit // Jose Polo\nMatí emotiu al Municipal Josep Raich. Els veterans del Molins de Rei CF i del RCD Espanyol es van unir per rendir homenatge a Francisco Barbancho, també conegut com a “Francis”, el jugador molinenc que va caure fulminat al camp del Piera un 15 de setembre de 2012 per no aixecar-se mai més. És l’episodi més trist de la història recent de l’entitat.\n“Tot va ser passar de forma molt ràpida”, recorda el llavors capità del seu equip, Antonio Padilla, en declaracions a Viu Molins de Rei. “Al sortir dels vestidors després del descans em va comentar que no es trobava gaire bé, després va alertar que s’estava marejant “, rememora. Padilla, qui va defensar durant molts anys la samarreta quatribarrada, va ser el primer en auxiliar Francis. “El vaig agafar i el vaig portar al darrera la banqueta on hi havia ombra, quan es va desmaiar completament no vam poder fer-hi res més”, explica. “És un record horrible que em perdurarà per tota la vida”, clou l’ara delegat de l’equip. Els serveis sanitaris d’emergència no van trigar més del que és habitual en arribar al camp del Piera. Va ser una mort sobtada.\nFrancis va jugar a les categories inferiors de l’Espanyol i mantenia una estreta amistat amb l’ara jugador dels veterans, Josep Samper. “Ens vam conèixer a Sant Andreu de la Barca i teniem amistat des dels 15 anys”, diu qui també va ser coordinador del Molins de Rei CF durant molts anys. “L’Antonio Padilla em va fer un truc per veure si podíem venir amb l’Espanyol i estem encantats”, declara. Samper encara manté relació amb la família i ell va ser l’encarregat d’acompanyar la vídua i la filla de Francis de la graderia al terreny de joc per recollir els obsequis que li van regalar els dos conjunts. “El Molins i l’Espanyol eren els equips de la seva vida”, afirma un dels presents que més el coneixia.\nFoto de família amb els veterans del Molins de Rei CF i el RCD Espanyol // Jose Polo\n“Tot i viure fora, estava molt vinculat al futbol de Molins de Rei i s’hi trobava molt a gust” expressa el president del Molins de Rei CF, Jordi Caraltó, que va veure el partit acompanyat del regidor d’Esports, Xavi Paz. A més d’amics i familiars, alguns espectadors es van apropar al camp de futbol seduïts per la idea de tornar a veure jugar a alguns mites pericos. El partit va acabar 2 a 7 i, tot i que era el menys important, va servir per veure que Torres Mestre als seus 42 anys està, com a mínim, en un estat de forma similar al de Joan Capdevila i per gaudir de la classe de Dani Solsona, superior a la de qualsevol centrecampista de l’actual equip de Javier Aguirre tot i els seus 62. El més important és que, allà on sigui, Francisco Barbancho va tornar a gaudir del futbol contemplant el matx.\nEtiquetes:Antonio Padilla Dani Solsona Francisco Barbancho Jordi Caraltó Josep Samper Molins de Rei CF partit homenatge RCD Espanyol Terres Mestre veterans veterans del Molins de Rei CF